《饯别余午渠宪副之闽川》
明代·胡直

芳郊宝刹傍金台，黄鸟关关碧树隈。花下熊轓千骑出，日边豸绣五云开。

共怜粉署论交地，不尽青春送远杯。传道幔亭连九曲，登高想见大夫才。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。